ملابار

ملَبار (مالابار) (Malabar) جنوبی ہند کی ریاست کیرالا کے شمالی علاقہ ہے جو مغربی گھاٹیوں اور بحیرۂ عرب کے درمیان واقع ہے۔ اس خطے میں کیرلا کے 6 شمالی اضلاع ۔۔ کاسرگوڈ، کنور، کوژیکوڈ، وایاناڈ، ملا پُرم اور پالاکاڈ ۔۔ شامل ہیں۔ شہر کوژیکوڈ ملابار کا مرکز سمجھا جاتا ہے۔

نام 
زمانۂ وسط میں کیرلا عام طور پر ملابار کے نام سے جانا جاتا تھا۔ اور پورے جنوب مغربی ساحل ملابار ساحل کے نام سے جانا جاتا ہے۔ ملابار ملیالم اور تمل کے الفاظ 'مَلا' یعنی پہاڑ اور 'وارم' یعنی علاقہ ہیں۔

تاریخ 
پرانے زمانے میں ملابار مختلف دیسی حکومتوں کے ماتحت تھا۔ ان میں کالیکٹ کی زمورن سلطنت، کنور کی کولاتیری اور چیراکل سلطنتیں وغیرہ اہم ہیں۔ ٹیپو سلطان کی کیرلا میں آمد سے ملابار کو موجودہ شکل ملی ہے۔ اور کچھ عرصہ سلطنت میسور کے زیر حکومت رہا۔ 1773ء کی جنگ میسور کے بعد یہ علاقہ برطانوی راج کے ماتحت آیا۔ اس زمانے میں ملابار مدراس پریذیڈنسی کا ایک ضلع رہا۔ 1956ء تک یہ مدراس پریذیڈنسی کا حصہ رہا ہے۔

زبان 
ملابار میں عام طور ملیالم بولی اور سمجھی جاتی ہے۔ لیکن اس کے ساتھ ساتھ بعض علاقوں میں اردو، کنڑا، تولو اور کونکنی بھی بولی جاتی ہیں۔

مزید دیکھیے 
 شمالی ملابار
 ملبار ضلع

حوالہ جات 

بھارت کے خطے
جغرافیہ کیرلا
کیرلا کے خطے